તમને યાદ હોય તો 2009માં બજાજ દ્વારા પલ્સર 220એફને લોન્ચ કરવામાં આવ્યું હતું અને જ્યારે તેને લોન્ચ કરવામાં આવ્યું ત્યારે તેને ભારતની સૌથી ઝડપી બાઇક કહેવામાં આવતી હતી. માત્ર ચાર સેકન્ડમાં એ બાઇક 0-60 કિ.મી પ્રતિ કલાકની ઝડપ પકડી લેતી હતી. જે તે સમયે આ સ્પીડ ઘણી જ વધારે ગણાતી હતી. જોકે હવે સમય બદલાયો છે, ભારતમાં તેના કરતા પણ વઘારે શક્તિશાળી બાઇક્સ આવી ગઇ છે. ભારતમાં હાલ 200સીસી, 250સીસી અને 300સીસીની બાઇક ધૂમ મચાવી રહી છે અને તમામનું પરફોર્મન્સ જૂની પલ્સર કરતા સારું છે.